St Mary-le-Bow

St Mary-le-Bow er en kirke i City of London. Den nåværende bygningen ble tegnet av Christopher Wren fra 1671 til 1673 og fullført i 1680. Kirken var en av mange nye kirker som Wren tegnet etter Den store brannen i London i 1666. Kirkens sentrale beliggenhet i London har spilt en viktig rolle i byens historie og kirkeklokkene er blitt anvendt som signal. Kirken ble alvorlig skadet av tyske bombefly den 10. mai 1941, men ble gjenoppbygget og gjenåpnet i 1961.

Kirken har en viktig rolle i cockney-tradisjonen; en ekte cockney skal være født og bo innenfor hørevidde av kirkens klokker. BBC World Service anvendte et opptak av klokkespillet i kirken som signatur for sine sendinger fra tidlig 1940-tall, og anvender dem stadig av og til.

Referanser

Eksterne lenker 
 

Kirker i London
City of London